CELEX: 52009SC1062
Language: sk
Date: 2009-07-27 00:00:00
Title: Odporúčanie Komisie rade, aby schválila zmeny smerníc na rokovania o dohode o obchode a spolupráci s Irackou republikou

SK

SK        SK
 ---pagebreak---                     KOMISIA EURÓPSKYCH SPOLOČENSTIEV

                                                   Brusel, 27.7.2009
                                                   SEK(2009) 1062 v konečnom znení

                            ODPORÚČANIE KOMISIE RADE,

     aby schválila zmeny smerníc na rokovania o dohode o obchode a spolupráci s Irackou
                                        republikou

SK                                           1                                            SK
 ---pagebreak---      1.      DÔVODOVÁ SPRÁVA

     Dňa 23. marca 2006 Rada poverila Komisiu rokovať o dohode o obchode a spolupráci
     s Irakom     a     vydala   príslušné     smernice     na     tieto   rokovania
     (dokument 6511/06 COMEM 23 WTO 38 RESTREINT UE).

     Na siedmom kole rokovaní medzi EÚ a Irakom, ktoré sa konalo 25. – 26. februára 2009
     v Bagdade, sa Irak a Komisia dohodli na zvýšení statusu navrhovanej dohody, a to najmä
     prostredníctvom zriadenia Rady pre spoluprácu, ktorá sa bude pravidelne stretávať na
     ministerskej úrovni, a zmeny názvu dohody z dohody o obchode a spolupráci na „dohodu
     o partnerstve a spolupráci“.

     Rada (pracovná skupina MOG) tento prístup schválila pred siedmym kolom rokovaní aj po
     ňom. Komisia preto odporúča, aby sa tieto zmeny zohľadnili v smerniciach na rokovania
     a vyzýva Radu, aby navrhované zmeny schválila.

SK                                             2                                              SK
 ---pagebreak---      2.      ODPORÚČANIE

     Vzhľadom na uvedené skutočnosti Komisia odporúča, aby Rada schválila tieto zmeny
     smerníc na rokovania:

     (1)    Zmena názvu dohody

             • Názov dohody sa v smerniciach na rokovania vo všetkých prípadoch zmení
               z „dohody o obchode a spolupráci“ na „dohodu o partnerstve a spolupráci“.

     (2)    Zriadenie Rady pre spoluprácu

             • Do hlavy III oddielu D (Inštitucionálne, všeobecné a záverečné ustanovenia) sa
               doplní nový bod:

     „Zriadi sa Rada pre spoluprácu, ktorá bude dohliadať na uplatňovanie tejto dohody. Rada pre
     spoluprácu sa bude stretávať na ministerskej úrovni. Bude skúmať všetky významné otázky
     nastolené v rámci tejto dohody.“

             • Súčasné znenie bodu D.1 sa zmení a doplní s cieľom zohľadniť zriadenie Rady
               pre spoluprácu:

     Odsek 1 – nové znenie

     „Zriadi sa Výbor pre spoluprácu, ktorý bude pomáhať Rade pre spoluprácu pri plnení jej
     povinností.“

     Odsek 2 – zostáva nezmenený.

SK                                               3                                                 SK